Diari Oficial de la Generalitat Valenciana


Sumari del DOGV 5404, del 11-12-2006 (2006/14688)

Informació pública del projecte de modificació puntual número 02/06 del Pla General i l'esborrany del conveni urbanístic per a la permuta de terrenys entre l'Ajuntament de Cox i la mercantil Plàtans Cox, SL.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/14047


Organisme emissor
:   Ajuntament de Cox

Tipus de document
:   Anunci

Informació pública del projecte de modificació puntual número 02/06 del Pla General i l'esborrany del conveni urbanístic per a la permuta de terrenys entre l'Ajuntament de Cox i la mercantil Plàtans Cox, SL. [2006/M14262]  
L'Ajuntament en Ple, en sessió de data 23 de novembre de 2006, ha acordat sotmetre a informació pública, per un termini d'un mes, el projecte de modificació puntual número 02/06 del Pla General i l'esborrany del conveni urbanístic per a la permuta de terrenys entre l'Ajuntament de Cox i la mercantil Plátanos Cox, SL. La mercantil Plátanos Cox, SL és propietària d'una parcel·la de 1.367 m² (superfície útil 1.320 m²), ubicada al carrer del Canonge Tomás Rocamora, número 4, de Cox, sobre la qual hi ha edificada una nau de planta baixa amb destí de locals comercials i magatzem (ús actual comerç a l'engròs de productes agrícoles). La classificació urbanística del solar és la de sòl urbà (residencial comercial urbà, RCU), lucratiu residencial amb tolerància d'usos terciaris, segons el vigent PGMOU de Cox, aprovat en data 4 de novembre de 1999. Per la seua banda, l'Ajuntament de Cox és propietari d'una parcel·la de 1.123 m², que forma part d'una més àmplia de 3.776 m²., ubicada al carrer d'Antonio de la Concepción Gallego, del sector S-1 El Pintaor, amb destí actual d'equipament educatiu i cultural. La modificació puntual té com a objecte canviar la qualificació urbanística de les dos parcel·les esmentades per a procedir, amb posterioritat, a la seua permuta. La parcel·la sítia al carrer del Canonge Tomás Rocamora es proposa destinar-la a equipament d'ús múltiple (MD), mentre que la ubicada en el sector S1-1 El Pintaor canviaria de l'actual ús educativocultural i passaria a ser residencial comercial, amb els mateixos paràmetres d'edificació de la resta del sòl amb destí residencial terciari del sector.   
De conformitat amb el que disposen els articles 83.2.a), 90.2, 91.1, 94.5 i la disposició addicional quarta de la Llei 16/2005, de 30 de desembre, de la Generalitat, Urbanística Valenciana i articles 223.5, 554 i concordants del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, se sotmet a informació pública la modificació puntual número 02/06 del Pla General de Cox i l'esborrany del conveni urbanístic per a la permuta de terrenys entre l'Ajuntament de Cox i la mercantil Plátanos Cox, SL, durant el termini de 30 dies hàbils a comptar de la publicació d'este anunci en el Diari Oficial de la Generalitat, durant els quals qualsevol persona, física i jurídica, podrà consultar la documentació que integra l'expedient i presentar al·legacions, suggeriments, informes i qualssevol altres documents que estime oportuns, en la Secretaria d'este Ajuntament i en horari de 09.00 a 14.00 hores.  
S'avisa que, de conformitat amb el que disposa article 101 de la Llei 16/2005, de la Generalitat, Urbanística Valenciana, este acord de sotmetre a informació pública la modificació del Pla General té l'efecte suspensiu d'atorgament de llicències en les àrees del municipi les noves determinacions de les quals suposen modificació del règim urbanístic vigent, durant el termini màxim d'un any a comptar de la data de l'acord plenari al principi esmentat.  
Cox, 24 de novembre de 2006.. L'alcalde: Carmelo Rives Fulleda.